For 14 dagen siden afsagde Retten i Hjørring et konkursdekret mod Jammerbugt FC. Det har klubben mandag valgt at kære, så det nu er op til landsretten at tage klubben under konkursbehandling. Det oplyser Spillerforeningens vicedirektør, Allan Reese, til TV2 Nord. TV2 Nord arbejder på at få yderligere kommentarer. Skylder millioner væk Tilbage i august sagde klubejer Klaus-Dieter Müller, at man ville betale alle. Dengang skyldte Jammerbugt FC 450.000 kroner i løn til tre spillere og en træner, og beløbet er siden steget til flere millioner, vurderer Spillerforeningen. Det var mandag sidste chance for at kære skifterettens afgørelse om konkursen, hvilket klubben har gjort. - Hvis de kærer, er det nok for at vinde tid til at finde de penge. Men det er ikke normalt, at tage den så langt ud, siger advokat Palle Møller Jørgensen ved Advokaterne Amtmandstoften, der er gået ind som kurator. Han vurderer, at det ville trække afgørelsen ud i flere måneder, fordi landsretten dermed skulle tage stilling i sagen.

Opsummering:
Mandag klokken 15 var dagen, hvor fristen for at kære konkursdekretet udløb. Det har klubejeren nu valgt at gøre ifølge Spillerforeningen.